મુંબઇ: ઇક્વિટી ફંડનાં નવાં ખાતાંની સંખ્યામાં મોટો વધારો નોંધાયો છે. ચાલુ નાણાકીય વર્ષ ૨૦૧૫-૧૬ના એપ્રિલથી સપ્ટેમ્બર મહિનાના છ માસના સમયગાળામાં મ્યુચ્યુઅલ ફંડ ખાતાંની સંખ્યા ૨૯ લાખથી વધુ વધી છે. એટલું જ નહીં કુલ ખાતાની સંખ્યા વધીને રેકોર્ડ પાંચ કરોડની સપાટીને પાર પહોંચી ગઇ છે. વર્ષ ૨૦૧૪-૧૫માં મ્યુચ્યુઅલ ફંડ ખાતાંની સંખ્યામાં ૨૨ લાખનો વધારો થયો હતો. નાનાં શહેરોમાં રોકાણકારોનું મ્યુચ્યુઅલ ફંડમાં આકર્ષણ વધતાં ખાતાની સંખ્યામાં વધારો નોંધાયો છે.